Udava (prírodná rezervácia)

Udava je prírodná rezervácia piateho stupňa ochrany. Nachádza sa v pohorí Bukovské vrchy v Národnom parku Poloniny v katastrálnom území obcí Osadné a Hostovice v Prešovskom kraji (okres Snina). Rezervácia má rozlohu 391,98 ha. Nachádza sa v nej pramenná oblasť riečky Udava. Tvorí jednu z najcennejších častí Národného parku Poloniny a zároveň jedno z najzachovalejších území na Slovensku. Vývoj Vyhlásená bola už v roku 1982 pre: zabezpečenie ochrany prirodzených procesov a neobmedzeného vývoja rastlinných a živočíšnych spoločenstiev a lesných porastov bukového a jedľovo-bukového lesného vegetačného stupňa, nachádzajúcich sa na území Bukovských vrchov. Vtedy mala rozlohu 52,09 ha. V apríli 2001 VLK Východné Karpaty predložil Krajskému úradu v Prešove návrh na rozšírenie rezervácie na 393,30 ha, ktorý tým sledovali zachovanie lesa a zníženie odtoku vody z krajiny. 29. apríla 2005 vychádza Vestník vlády Slovenskej republiky s vyhláškou KÚ ŽP v Prešove o rozšírení PR Udava na 391,98 ha podľa návrhu Lesoochranárskeho združenia VLK s účinnosťou od 1. mája 2005. Pozri aj Zoznam chránených území na Slovensku Referencie Iné projekty Commons ponúka multimediálne súbory na tému Udava (prírodná rezervácia) Externé odkazy Informácie na stránke LZ VLK Udava v Zozname osobitne chránených častí prírody SR Turistická mapa Turistická / Cykloturistická mapa